钦定古今图书集成/理学汇编/经籍典/第175卷 > 隐公
## 钦定古今图书集成/理学汇编/经籍典/第175卷 > 隐公

隐公名息姑，鲁惠公之子，姬姓，侯爵。自周公子伯禽
始受封，传世十有三，而至隐公摄主国事。《谥法》：“不尸
其位曰隐。”

周　文武开基，始都丰、镐。幽、厉板荡，平王东迁洛阳，
尽举故都而弃之，秦所谓“东周”也。于是王室微弱，至
平王四十九年而入《春秋》。鲁隐公三年，平王崩，桓王
立。

郑，　姬姓，伯爵。自桓公始受封，周厉王之子，宣王之
弟也。传世武公、庄公，庄公元年，封弟段于京，二十二
年，“克段干鄢”，入《春秋》。

齐，　姜姓，侯爵。自太公相武王定殷，受封于齐，受命
专征，侯伯，传世十三，至僖公九年入《春秋》。

宋，　子姓，公爵。周武王定殷邦，封微子启于宋，以奉
殷祀，传世十四，至穆公七年，入《春秋》。鲁隐公三年，穆
公卒，弟殇公与夷立。

晋，　姬姓，侯爵。自唐叔始受封，传世十一，而至昭侯。
昭侯封文侯之弟成师于曲沃，晋始乱，分为二，以翼、
曲沃别之。

翼　，昭侯之后，传孝侯、鄂侯。鄂侯二年入《春秋》。隐公五年，曲沃伐翼，翼侯奔随。王命虢公立鄂侯之子光于翼，是为哀侯。隐公六年，晋逆翼侯于随，纳诸鄂，谓之鄂侯。

曲沃　成师之后，传“曲沃庄伯。” 曲沃庄伯之十一年十一月，鲁隐公之元年正月也。盖用夏正建寅之月为岁首，不惟改元，又改历矣。隐公七年，曲沃庄伯卒，子称代立，是为曲沃武公。

卫，　姬姓，侯爵。自康叔始受封，传世十三，至桓公十
三年入《春秋》。鲁隐公四年，卫州吁弑桓公自立。冬，杀
州吁，宣公晋立。

蔡，　姬姓，侯爵。蔡叔之子蔡仲率德改行，成王复封
于蔡，传世十三，至宣公二十八年入《春秋》。鲁。隐公八
年，宣公卒，子桓侯封人立。

曹，　姬姓，伯爵。自曹叔振铎始受封，传世十二，至桓
公终，生三十五年入《春秋》。

滕，　姬姓，侯爵。至鲁隐公七年，见滕侯卒，其后称“子”，
盖为时王所黜。

陈、　妫姓，侯爵。舜之后，自胡公始受封，传世十二，至
桓公，二十三年入《春秋》。

杞，　姒姓，侯爵。夏禹之后。自东楼公始受封，传五世，
至武公二十九年入《春秋》。鲁庄公二十七年书“杞伯
来朝”，盖为时王所黜，其后又称子。

薛，　任姓，侯爵。至鲁隐公十一年见来朝。庄公三十
一年书“薛伯卒”，盖为时王所黜。其后至昭公三十一
年见葬薛献公。

莒，　巳姓，子爵。至鲁文公十八年见“庶其。”

邾，　曹姓，附庸国。自仪父入春秋后为子。至鲁庄公
十六年，书“邾子克卒。”

许，　姜姓，太岳之后。至鲁隐公十一年，见许庄公及
许叔。鲁桓公十五年，“许叔入于许”，即鲁僖公。四年，许
男新臣卒，葬许穆公。

小邾，　曹姓，颛顼之后。鲁庄公五年，书“郳黎夹来朝”，
盖附庸而未爵命。其后数从齐桓公尊王室，王命为
诸侯。至鲁僖公七年，始书“小邾子。”

楚，　𦬒姓，子爵。自熊绎始受封，八世至熊渠，立其长
子康为句亶王，中子红为鄂王，少子执疵为越章王。
此僭王之始也。又八世至熊仪，是为若敖。又二世至
熊眴，是为蚡冒。又一世熊通，是为楚武王。武王十九
年入《春秋》。

秦，　嬴姓，伯爵，颛帝之后也。殷有蜚廉，周有造父。周
孝王使非子畜马蕃息，分土为附庸，邑之秦。六世至
襄公，将兵救周，送平王东迁，有功，封为诸侯。襄公卒，
文公立。文公四十四年，是为隐公元年。又六世至穆
公任好十五年，鲁僖公十五年，始见《春秋》。

吴，　姬姓，子爵。自太伯作吴，五世至周章，而武王克
殷，因封之吴。又十四世至寿梦，而吴始益大称王。鲁
成公七年始见《春秋》。

越　其先禹之苗裔，少康之庶子也。封于会稽，以奉
禹祀。后二十馀世，至于允常。鲁昭公五年，偕楚伐吴始见于《春秋》。允常与阖庐战而相怨伐。定公十四年，
允常卒，子句践立，是为越王。是年，吴伐越，越败之于
檇李。

隐公元年　，周平王四十九年，“齐僖公禄父九年，晋鄂侯郄二年，曲沃庄伯鲜十一年，卫桓公完十三年，蔡宣公考父二十八年，郑庄公寤生二十二年，曹桓公终生” 三十五年，陈桓公鲍二十三年，杞武公二十九年，宋穆公和七年，秦文公四十四年，楚武王熊通十九年。